ایران مجلسی نینگ ملی خوفسیزلیک و تشقی سیاست کینگشی، بیرلشگن ملتلر تشکیلاتی نینگ تهران اداره سی گه قره ته آلگن قرارینی قاره له دی.
ایران مجلس باشلیغی اورینباسری علی مطهری تامانیدن مجلس ستیژیدن اوقیلگن بیاناتده، بیرلشگن ملتلر تشکیلاتی نینگ عمومی کینگشیده قبول قیلیب آلینگن "ایرانده گی انسان حقلری اخلاللری بیلن تیگیشلی لایحه سینی" عادلانه ایمس دیب بهالندیردی.
مذکور بیاناتده، "ایران نینگ ترورچیلیک که دوچ قالگن لیگینی و انسان حقلری نینگ هر جایگه کوره کوپراق ایران مخالفلری تامانیدن نقض قیلینگن لیگی" تذکر بیریلگن.
بیرلشگن ملتلر عمومی کینگشیده اوتگن کونی کانادا تامانیدن تقدیم ایتیلگن ایرانده گی انسان حقلری اخلاللرینی قاره لب تیارلنگن لایحه 84 مملکت نینگ رایی بیلن قبول بولیب تصویب ایتیلگن ایدی.
قیناق (شکنجه)، یمان یانداشوو، جلسه، مظاهره، سوز ایرکین لیگی نقض ایتیش، اقلیت بولگن و خاتین – قیزلرگه قرشی تبعیض کبی بیر قطار مسئله لر هم قاره لنگن. عیندمده تهران اداره سی نینگ بو موضوعلرنی توزه تیشی اوچون چقیریغ عملگه آشیریلدی.
حادثه پایتخت تاشکینت ده یوزبیرگن
